“รมว.คมนาคม” รั้ง “สุเมธ” ดีดี การบินไทย ทำงานครบกำหนดลาออก 11 เม.ย.!
“ศักดิ์สยาม ชิดชอบ" รมว.คมนาคม รั้ง “สุเมธ” ดีดี การบินไทย ทำงานครบกำหนดลาออก 11 เม.ย.!
“ศักดิ์สยาม ชิดชอบ" รมว.คมนาคม รั้ง “สุเมธ” ดีดี การบินไทย ทำงานครบกำหนดลาออก 11 เม.ย.!
13 มี.ค. 2563

นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยกับผู้สื่อข่าวว่า ได้เรียกนายสุเมธ ดำรงชัยธรรม กรรมการผู้อำนวยการใหญ่ (ดีดี) บริษัท การบินไทย จำกัด (มหาชน) (THAI) และบอร์ด THAI เข้ามาหารือเมื่อช่วงบ่ายวันนี้ (13 มี.ค.) โดยขอให้นายสุเมธ ทำงานในตำแหน่งดีดีการบินไทย จนครบกำหนดของการลาออกที่จะมีผล 11 เม.ย.นี้
ด้านนายสุเมธ ระบุว่า ตนรับปากที่จะทำงานต่อให้ครบกำหนดเพื่อช่วยเหลือองค์กร และจะรวบรวมงาน พร้อมทั้งสรุปแผนฟื้นฟูองค์กรให้แล้วเสร็จภายใน 1 สัปดาห์ เพื่อให้ไม่เป็นภาระกับฝ่ายบริหารที่จะเข้ามาทำงานต่อ
โดยก่อนหน้านี้ นายสุเมธ ระบุว่าจะหยุดปฏิบัติหน้าที่หลังยื่นใบลาออกในวันที่ 16 มี.ค.เป็นต้นไป แม้ว่าการลาออกจะมีผลในวันที่ 11 เม.ย.